১৫ বছর বয়সে ডিসেম্বর, ১৯৪৬ সালে সিডনিতে ইংল্যান্ডের বিপক্ষে ডোনাল্ড ব্র্যাডম্যান ও সিড বার্নসের ২৩৪ রানের জুটি দেখার সৌভাগ্য হয়েছিল তার। পরবর্তী কয়েক বছর পরই স্থানীয় পর্যায়ে তার সুনাম দ্রুত ছড়িয়ে পড়ে। ১৯৫৩-৫৪ মৌসুমে সিডনি গ্রেড ক্লাব পিটারশ্যামে যোগ দেন। সারারাত রেলগাড়ীতে চড়ে প্রত্যেক শনিবারের খেলায় অংশ নিতেন ও সন্ধ্যায় বাড়ী ফিরতেন। এ পর্যায়ে ১৬৬টি ছক্কার মার মেরেছিলেন তিনি।

১৯৫৬-৫৭ মৌসুমে নিউ সাউথ ওয়েলসের পক্ষে খেলার জন্যে তাকে মনোনীত করা হয়। ফলে, রাগবি লীগের খেলোয়াড়ী জীবন গড়ার বিষয়টি দূরে সরে যায়। ১৯৫৬-৫৭ মৌসুম থেকে ১৯৬৭-৬৮ মৌসুম পর্যন্ত জনি মার্টিনের প্রথম-শ্রেণীর ক্রিকেট জীবন চলমান ছিল। তন্মধ্যে, ১৯৫৯-৬০ মৌসুমে ৪৫ উইকেট নিয়ে শেফিল্ড শিল্ডের সর্বোচ্চ উইকেট শিকারীতে পরিণত হন। ১৯৬০ সালে তরুণ অবস্থায় অস্ট্রেলিয়া দলের সদস্যরূপে টেস্টবিহীন সফরে নিউজিল্যান্ড যান। তিন বছর বাদে দলে ফিরে আসেন। আবারও, ইয়ান ক্রেগ তার অধিনায়ক হন। ১৯৬১ সালে ল্যাঙ্কাশায়ারের কোলনে এক মৌসুম খেলেন। ১২ গড়ে ৭০ উইকেট ও ৩৫ গড়ে ৭০৬ রান তুলেন। ১৯৬২-৬৩ মৌসুমে সিডনিতে অনুষ্ঠিত খেলায় ভিক্টোরিয়ার বিপক্ষে ব্যক্তিগত সেরা ৮/৯৭ পান। পরের মৌসুমে পার্থে ওয়েস্টার্ন অস্ট্রেলিয়ার বিপক্ষে খেলোয়াড়ী জীবনের একমাত্র শতরানের সন্ধান পান।

নিউ সাউথ ওয়েলস দলটিতে ১৯৬৭-৬৮ মৌসুম পর্যন্ত একাধারে খেলেন। তবে, ১৯৫৮-৫৯ মৌসুমে সাউথ অস্ট্রেলিয়ার পক্ষে এক মৌসুম খেলেছিলেন। এ পর্যায়ে পিটার মে’র নেতৃত্বাধীন সফরকারী এমসিসি দলের বিপক্ষে ৭/১১০ পান। তাসত্ত্বেও টেস্ট খেলার সুযোগ হাতছাড়া হয় তার। একই ধরনের বোলিংয়ের অধিকারী ভিক্টোরিয়ার লিন্ডসে ক্লাইনকে অগ্রাধিকার দেয়া হয়।

ব্যক্তিগত জীবন
খেলার ধরন
প্রথম-শ্রেণীর ক্রিকেট
দক্ষিণ আফ্রিকার মুখোমুখি